Document ID: 31998R0597

KOMMISSIONENS FORORDNING (EF) Nr. 597/98 af 16. marts 1998 om ændring af forordning (EF) nr. 94/98 om oplagringskontrakter for olivenolie for produktionsåret 1997/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 20d, stk. 3 og 4, og
ud fra følgende betragtninger:
Ved Kommissionens forordning (EF) nr. 94/98 (3), senest ændret ved forordning (EF) nr. 504/98 (4), blev der åbnet mulighed for at indgå oplagringskontrakter for olivenolie med anerkendte sammenslutninger eller foreninger heraf som omhandlet i forordning (EØF) nr. 1360/78 (5), senest ændret ved forordning (EF) nr. 3669/93 (6), der ligger inde med olivenolie af EF-oprindelse produceret af deres egne medlemmer, og som råder over passende installationer til oplagring; for at forhøje de mængder, der kan komme i betragtning, bør det anføres, at oplagringskontrakterne ikke udelukkende er forbeholdt olivenolie produceret af sammenslutningernes medlemmer;
de i denne forordning omhandlede foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EF) nr. 94/98 foretages følgende ændring:
I artikel 2, stk. 1, udgår ordene »produceret af deres egne medlemmer«, og følgende afsnit indsættes:»Kontrakterne vedrører de mængder olivenolie, som de i første afsnit omhandlede sammenslutninger markedsfører«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. marts 1998.

Labels: 3
17
6